अलिम्पिक आव सना नि मेडेल मोननाय निरज चोप्रा नि आरो मोनसे सिमां आ जाफुंबाय। गिबि खेब नि थाखाय निरज आ गावनि बिमा बिफा खौ बिरखं दावबायहोयो। बिमा बिफा खौ बिरखं दावबायहोनानै गोजोननाय मोनदों। बिथाङा त्वितार नि गेजेरजों गावनि गोजोननायखौ फोरमायो, गोहाव सम नि सिमांमोन होनना बुङो। थांनाय दान आव बिथाङा बुंदोंमोन दि 2021 नि थानाय गेलेनाय बादायलायनायाव बिथाङा बाहागो लाया, 2022 नि एशियान गेमस आरो कमनवेल्थ गेमस आव बाहागो लागोन।